Okresná prokuratúra Žilina 
Moyzesova 20, 011 56 Žilina 1 	

Sp. zn. : 2 Pv 1076/11/5511	Žilina, 3.4.2012
EEČ : 2-43-140-2012

U Z N E S E N I E

Trestná vec:	obvinený XXXXX 
Prečin:	krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov v spolupáchateľstve podľa § 20 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Žilina
Rozhodnutie:
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
            - dňa 25.11.2011 v čase od 12.40 hod. do 12.45 hod. v Žiline na ul. Prielohy č. 1 po predchádzajúcej spoločnej dohode s XXXXX vošli do XXXXX, kde z regála alkoholických nápojov XXXXX vzal 2ks fliaš XXXXX Special Cognac 40% 700ml, ktoré vytiahol z papierových obalov a XXXXX vzal 2ks fliaš Johnnie Walker Blue Label 40% 700ml, ktoré boli taktiež v papierových obaloch, následne prešli k regálom s minerálnymi vodami, kde fľaše vytiahli z obalov a vložili si ich pod bundy a takto prešli bez zaplatenia pokladničnou zónou, čím spôsobili spoločnosti XXXXX, škodu vo výške 460,78 Eur,
	- dňa 06.10.2011 v čase asi o 19.30 hod. spoločne s XXXXX a s XXXXX vošli bez predchádzajúcej registrácie kartou do XXXXX v Žiline na ul. Prielohy č. 1, kde v oddelení elektroniky z kartónových obalov vytiahli DVD prehrávač Hyundai PDP511 DUBT, DVD prehrávač GOGEN PDXD962 MP3 a DVD prehrávač Hyundai PDP933 UDVBT, tieto ukryli pod odev a prešli pokladničnou zónou bez zaplatenia, čím spôsobili spoločnosti XXXXX, škodu vo výške 431,97 Eur,
	- dňa 10.11.2011 v čase asi o 11.00 hod.  spoločne s XXXXX vošli bez predchádzajúcej registrácie kartou do XXXXX v Žiline na ul. Prielohy č. 1, kde z predajných regálov s alkoholom odcudzili 1ks fľaše Remy Martin 700ml a 2ks fliaš Johnnie Walker Blue Label 40% 700ml, tieto ukryli pod odev a prešli pokladničnou zónou bez zaplatenia, čím spôsobili spoločnosti XXXXX, škodu vo výške 544,66 Eur,
	- dňa 15.11.2011 v čase asi o 13.15 hod. spoločne s XXXXX vošli bez predchádzajúcej registrácie kartou do XXXXX v Žiline na ul. Prielohy č. 1, kde z predajných regálov s alkoholom odcudzili 2ks fliaš Remy Martin 700ml, tieto ukryli pod odev a prešli pokladničnou zónou bez zaplatenia, čím spôsobili spoločnosti XXXXX, škodu vo výške 287,76 Eur,
	- dňa 18.11.2011 v čase asi o 12.00 hod. vošiel bez predchádzajúcej registrácie kartou do XXXXX v Žiline na ul. Prielohy č. 1, kde z predajných regálov s alkoholom odcudzil 3ks fliaš Hennessy XO 40% 700ml, tieto si ukryl pod odev a prešiel pokladničnou zónou bez zaplatenia, čím spôsobil spoločnosti XXXXX, škodu vo výške 503,46 Eur,
Právna veta:
lebo obvinený nebol v čase činu pre nepríčetnosť trestne zodpovedný
Odôvodnenie:
            Poverený príslušník OO PZ Žilina - západ uzneseniami sp. zn. ČVS:ORP-2594/ZZ-ZA-2011 zo dňa 25.11.2011, 26.11.2011 a 05.12.2011 podľa § 199 ods. 1 Tr. por. začal trestné stíhanie a súčasne podľa § 206 ods. 1 Tr. por., § 206 ods. 5 Tr. por. vzniesol obvinenie XXXXX, XXXXX a XXXXX pre prečin krádeže podľa § 212 ods. 1  Tr. zák. spáchaný formou spolupáchateľstva podľa § 20 Tr. zák. na tých skutkových základoch, ako je uvedené vo výrokových častiach týchto uznesení. Následne bola vec z dôvodu vecnej príslušnosti odstúpená na ďalšie konanie vyšetrovateľovi OR PZ, OKP, OVK, Žilina, kde bola vedená pod sp. zn. ČVS:ORP-74/2-OVK-ZA-2012.

	Po skončení vyšetrovania mi vyšetrovateľ OR PZ, OKP, OVK, Žilina predložil spisový materiál s návrhom na konečné opatrenie.

	Nakoľko z vykonaných dôkazov bolo zistené, že na objasnenie skutočnosti dôležitej pre trestné konanie sú potrebné odborné znalosti, konkrétne vyšetrenie duševného stavu obvineného XXXXX znalcami, boli do konania pribratí znalci z odboru zdravotníctvo a farmácia, odvetvie psychiatria, MUDr. Iveta Durmisová a MUDr. Stanislav Kollár, ktorí na základe príkazu sudcu pre prípravné konanie Okresného súdu v Žiline sp. zn. 0Tp 72/2012 vykonali vyšetrenie duševného stavu obvineného XXXXX a o tomto vypracovali znalecký posudok.

Zo záverov znaleckého posudku znalcov z odboru zdravotníctvo a farmácia, odvetvie psychiatria, MUDr. Ivety Durmisovej a MUDr. Stanislava Kollára, ktorými bol vyšetrený duševný stav obvineného XXXXX vyplýva, že obvinený XXXXX trpí závažnou duševnou poruchou v pravom slova zmysle - paranoidnou schizofréniou s trvalým priebehom, pričom touto závažnou duševnou poruchou trpí od roku 2008 a trpel ňou aj v čase spáchania skutku, ako aj v súčasnosti. Táto porucha sa v čase spáchania skutku u obvineného prejavovala závažnými poruchami vnímania, myslenia, emotivity a osobnosti s dosahom na jeho správanie. V dôsledku tejto závažnej duševnej poruchy nebol obvinený v čase spáchania činu schopný rozpoznať nebezpečenstvo svojho konania pre spoločnosť a nebol schopný toto svoje konanie ovládať a teda jeho rozpoznávacie a ovládacie schopnosti boli v čase spáchania trestného činu v dôsledku duševnej poruchy vymiznuté. Obvinený XXXXX z dôvodu závažnej duševnej poruchy chápe zmysel trestného konania skreslene a jeho súčasný psychický stav mu neumožňuje plnohodnotnú účasť v trestnom konaní. Znalci zhodnotili pobyt obvineného na slobode ako nebezpečný pre spoločnosť z psychiatrického hľadiska a navrhujú uložiť mu ochranné psychiatrické liečenie ústavnou formou.

Podľa § 215 ods. 1 písm. e) Tr. por. prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.

	Podľa § 23 Tr. zák. kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.

Vzhľadom k tomu, že obvinený XXXXX, v zmysle záverov znaleckého posudku, trpí závažnou duševnou poruchou a súčasne nemohol v čase spáchania činu rozpoznať protiprávnosť svojho konania a ani ovládať svoje konanie, nie je za vyšetrovaný prečin trestne zodpovedný, a to z dôvodu nepríčetnosti. 

	Pokiaľ ide o trestné stíhanie obvinených XXXXX a XXXXX, v tomto budú vykonané príslušné procesné úkony a vo veci bude rozhodnuté po nadobudnutí právoplatnosti tohto uznesenia. Rovnako tak po právoplatnosti tohto uznesenia bude podaný návrh na uloženie ochranného ústavného liečenia obvinenému XXXXX.  

	Vzhľadom na vyššie uvedené skutočnosti som rozhodol tak, ako je uvedené vo výrokovej časti tohto uznesenia a trestné stíhanie obv. XXXXX som podľa § 215 ods.1 písm. e) Tr. por. zastavil.

Poučenie:
Proti tomuto uzneseniu  j e  prípustná sťažnosť do troch dní od jeho oznámenia prostredníctvom Okresnej prokuratúry v Žiline na Krajskú prokuratúru v Žiline. Sťažnosť  m á  odkladný účinok.          

JUDr. Ľuboš Kríž
prokurátor